“आप साक्षात् परमपुरुष हैं तथा अपनी माया से अनेक प्रकार के शरीर धारण कर गुणमय जान पड़ते हैं, वास्तव में आत्मानुभव के द्वारा आप अधिभूत, अध्यात्म और अधिदैव सम्बन्धी अभिमान और उससे उत्पन्न हुए राग-द्वेष से सर्वथा रहित हैं। मैं आपको नमस्कार करती हूँ। यह त्रिगुणात्मक सृष्टि आप ने ही रची हैं तथा मुझे समस्त जीवों का आश्रय बनाया। आप ही मुझे अस्त्र-शास्त्र लेकर मरने चले तो में और किस की शरण में जाऊं ? कल्प के आरंभ में आप ने अपने आश्रित रहने वाली अनिर्वचनीय माया से ही, सम्पूर्ण जगत की रचना की और उसी माया के द्वारा ही आप इसका पालन करने हेतु तत्पर रहते हैं। आप धर्म पारायण हैं, आप मुझ गौ रूप धारिणी को कैसे मरना चाहते हैं, आप एक होकर भी माया रूप से अनेक रूपों में विख्यात हैं; आपन ने ही अपनी माया से ब्रह्मा जी को रच कर, उनसे विश्व की रचना की हैं। आप साक्षात् सर्वेश्वर हैं, आप ही पञ्च-भूत, इन्द्रिय, उनके अधिष्ठातृ देवता, बुद्धि और अहंकार रूप अपनी शक्तियों के द्वारा क्रमशः जगत की उत्पत्ति, स्थिति तथा संहार करते हैं। नाना प्रकार के कार्यों हेतु समय-समय पर आप ही विभिन्न अवतारों में अवतीर्ण होते हैं, आप को मेरा नमस्कार हैं। आप ही ‘वराह अवतार’ धारण कर मुझे अघात जल से ढूंढ कर बहार लाये थे, इस प्रकार एक बार तो मेरा उद्धार कर अपने ‘धराधर’ नाम पाया था, आपकी क्रियाओं का उद्देश्य हम जैसे लोग कैसे समझ सकते हैं।”